**بول چال اور زبان کی تھیراپی کی سروس**

والدین اور نگہداشت کاران کے لیے مشورہ۔

**بولنے اور سننے میں اپنے بچوں کی مدد کرنا**

**1. تبصرے نہ کہ سوالات**

اس چیز سے متعلق بات کریں جو آپ کا بچہ کر رہا ہے
بہت زیادہ سوالات کسی ٹیسٹ کی طرح لگ سکتے ہیں۔ اس کی بجائے، اس کے متعلق بات کریں جو کچھ ہو رہا ہے (مثال کے طور پر، "بال پھینکو")۔ آپ کے بچے کا سیکھنے اور آپ کی نقل کرنے کا زیادہ امکان ہوتا ہے۔

**2. اپنی گھریلو زبان میں بات کریں**

اپنے خاندان کی بنیادی زبان کا استعمال کریں
بچے اس زبان کا استعمال کر کے بہترین طور پر سیکھتے ہیں جو آپ گھر پر بولتے ہیں۔ وہ بعد میں نرسری یا اسکول میں انگریزی سیکھ سکتے ہیں۔

**3. اپنے بچے کی ہدایت کے مطابق عمل کریں**

آپ کا بچہ جو کچھ پسند کرتا ہے، اس میں شرکت کریں
اس سے یہ ظاہر ہوتا ہے کہ آپ ان کی دلچسپی کا اشتراک کرتے ہیں۔ جب بچے اپنے کام سے لطف اندوز ہوتے ہیں، تو وہ زیادہ توجہ دیتے ہیں اور خوشی سے بات چیت کرتے ہیں۔

**4. اپنے بچے کی توجہ کے حصول کو ممکن بنائیں**
اپنے بچے کی جانب چہرہ کر کے بیٹھیں۔ بولنے سے قبل ان کا نام لیں۔ ان چیزوں سے متعلق بات کریں جنہیں آپ دونوں دیکھ سکتے ہیں۔

**5. ان کے لیے بولنا آسان بنائیں**

ڈمیز بچوں کو بول چال سیکھنے سے روکنے کا باعث بن سکتی ہیں۔ دن کے دوران ڈمی کو باہر لے جائیں۔ صرف سونے کے اوقات میں ڈمی کا استعمال کرنے کی کوشش کریں۔

**6. انہیں بولنے کا وقت دیں**

بچوں کو سمجھنے اور اس کے بعد یہ فیصلہ کرنے کے لیے اضافی وقت درکار ہوتا ہے کہ کیا کہیں۔ انہیں دیکھیں اور انتظار کریں، تاکہ وہ جان سکیں کہ آپ سن رہے ہیں۔

**7. ان کے لیے سننا آسان بنائیں**

**8. اسے بار بار کہیں**

اہم الفاظ کو اکثر دہرائیں۔
چھوٹے بچوں کو ایک جیسے الفاظ کئی دفعہ سننے کی ضرورت ہوتی ہے۔ اس سے انہیں سمجھنے اور نئے الفاظ سیکھنے میں مدد ملتی ہے۔

**9. سادہ زبان استعمال کریں**

مختصر، واضح جملوں کا استعمال کریں
آہستہ بولیں اور "اب کھانے کا وقت ہے" جیسی سادہ عبارات کی ادائیگی کریں۔ اس سے آپ کے بچے کو سمجھنے اور یاد کرنے میں مدد ملتی ہے۔

**10. اگر وہ اس کا تلفظ غلط ادا کرتے ہیں تو پریشان نہ ہوں**

**حقیقی الفاظ**
اس امر پر توجہ مرکوز کریں کہ آپ کا بچہ کیا کہتا ہے، نہ کہ اس امر پر کہ وہ اسے کیسے ادا کرتے ہیں۔

آپ کا بچہ جو کہنے کی کوشش کر رہا ہے اسے سنیں۔ اس کے بعد درست لفظ کو دوبارہ ادا کریں۔ اپنے بچے کو اپنی نقل کرنے کے لیے نہ کہیں۔

**11. باہم مل کر تفریح کریں**

کھیلیں اور باہم مل کر اچھے وقت کا لطف اٹھائیں
کتابیں پڑھیں، گانے گائیں، مختلف حرکات کریں، اور نادانی کا مظاہرہ کریں۔ اس سے بچوں کو توجہ مرکوز کرنے اور سیکھنے میں مدد ملتی ہے۔

**12. انتخابات کی فراہمی کو ممکن بنائیں**

"آپ کو کیلا چاہیئے یا سیب؟" جیسے سوالات پوچھیں اس سے بچوں کو وہ کہنے کی مشق کرنے میں مدد ملتی ہے جو وہ چاہتے ہیں۔

**13. وہ جو کہیں اس میں اضافہ کرتے جائیں**

ان کی بول چال میں الفاظ شامل کریں۔
اگر آپ کا بچہ کہتا ہے "بس"، تو آپ یہ جواب دے سکتے ہیں، "جی ہاں، ایک بڑی بس۔" اس سے انہیں مزید الفاظ سیکھنے میں مدد ملتی ہے۔